CELEX: 32021R0806
Language: bg
Date: 2021-03-10 00:00:00
Title: Делегиран регламент (ЕС) 2021/806 на Комисията от 10 март 2021 година за изменение на Регламент (ЕС) № 528/2012 на Европейския парламент и на Съвета с цел включване на въглероден диоксид, получен от пропан, бутан или смес от двете чрез изгаряне, като активно вещество в приложение I към него (текст от значение за ЕИП)

21.5.2021   
               
               
                  BG
               
               
                  Официален вестник на Европейския съюз
               
               
                  L 180/78
               
            
         ДЕЛЕГИРАН РЕГЛАМЕНТ (ЕС) 2021/806 НА КОМИСИЯТА
         от 10 март 2021 година
         за изменение на Регламент (ЕС) № 528/2012 на Европейския парламент и на Съвета с цел включване на въглероден диоксид, получен от пропан, бутан или смес от двете чрез изгаряне, като активно вещество в приложение I към него
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 528/2012 на Европейския парламент и на Съвета от 22 май 2012 г. относно предоставянето на пазара и употребата на биоциди (1), и по-специално член 28, параграф 1 от него,
         като има предвид, че:
         
                     (1)
                  
                  
                     С Делегиран регламент (ЕС) № 1062/2014 на Комисията (2) е установен списък на съществуващи активни вещества, които следва да бъдат оценени с оглед на евентуалното им одобряване за използване в биоциди. Този списък включва въглероден диоксид, получен от пропан, бутан или смес от двете чрез изгаряне.
                  
               
                     (2)
                  
                  
                     Въглероден диоксид, получен от пропан, бутан или смес от двете чрез изгаряне, е оценен за употреба в биоциди от продуктов тип 19 — „Атрактанти и репеленти“, съгласно описанието в приложение V към Регламент (ЕС) № 528/2012.
                  
               
                     (3)
                  
                  
                     За държава членка докладчик беше определена Франция и на 18 септември 2019 г. оценяващият компетентен орган на посочената държава членка представи на Европейската агенция по химикали („Агенцията“) доклада за оценката заедно със своите заключения.
                  
               
                     (4)
                  
                  
                     На 16 юни 2020 г. Комитетът по биоцидите прие становището на Агенцията (3) в съответствие с член 7, параграф 2 от Делегиран регламент (ЕС) № 1062/2014, като взе предвид заключенията на оценяващия компетентен орган.
                  
               
                     (5)
                  
                  
                     Съгласно това становище може да се очаква, че биоцидите от продуктов тип 19, използващи въглероден диоксид, генериран от пропан, бутан или смес от двата вида чрез изгаряне, отговарят на изискванията на член 19, параграф 1, буква б) от Регламент (ЕС) № 528/2012. В становището на Агенцията се стига също до заключението, че това активно вещество не поражда опасение и отговаря на изискванията за включване в приложение I към Регламент (ЕС) № 528/2012.
                  
               
                     (6)
                  
                  
                     Поради това, като се има предвид становището на Агенцията, е целесъобразно въглероден диоксид, получен от пропан, бутан или смес от двете чрез изгаряне, да бъде включен в приложение I към Регламент (ЕС) № 528/2012. Тъй като въглеродният диоксид, получен от пропан, бутан или смес от двете чрез изгаряне, е оценен въз основа на досие на активното вещество в съответствие с изискванията, посочени в член 11, параграф 1 от Директива № 98/8/ЕО на Европейския парламент и на Съвета (4), въглеродният диоксид, получен от пропан, бутан или смес от двете чрез изгаряне, следва да бъде включен в категория 6 от приложение I към Регламент (ЕС) № 528/2012 — „Вещества, за които държава членка е одобрила досие на активното вещество в съответствие с член 7, параграф 3 от настоящия регламент или е приела такова досие в съответствие с член 11, параграф 1 от Директива 98/8/ЕО“.
                  
               
                     (7)
                  
                  
                     В член 89, параграф 3 от Регламент (ЕС) № 528/2012 се съдържат преходни мерки, при които в съответствие със същия регламент е одобрено съществуващо активно вещество, включено в работната програма за системно проучване на съществуващи активни вещества. По отношение на въглероден диоксид, получен от пропан, бутан или смес от двете чрез изгаряне, за продуктов тип 19, датата на одобрение, за целите на член 89, параграф 3 от същия регламент, следва да се определи на 1 юли 2022 г., за да се осигури достатъчно време за подаване на заявленията за разрешение в съответствие с член 89, параграф 3, втора алинея от същия регламент,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение I към Регламент (ЕС) № 528/2012 се изменя в съответствие с приложението към настоящия регламент.
         
         
            Член 2
            За целите на член 89, параграф 3 от Регламент (ЕС) № 528/2012 датата на одобрение на въглероден диоксид, получен от пропан, бутан или смес от двете чрез изгаряне, за продуктов тип 19 е 1 юли 2022 г.
         
         
            Член 3
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 10 март 2021 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 167, 27.6.2012 г., стр. 1.
         
            (2)  Делегиран регламент (ЕС) № 1062/2014 на Комисията от 4 август 2014 г. относно работната програма за системно проучване на всички съществуващи активни вещества, съдържащи се в биоциди, посочени в Регламент (ЕС) № 528/2012 на Европейския парламент и на Съвета (ОВ L 294, 10.10.2014 г., стр. 1).
         
            (3)  Становище на Комитета по биоцидите относно заявлението за одобряване на активното вещество: Въглероден диоксид, получен от пропан, бутан или смес от двете чрез изгаряне, продуктов вид: 19, ECHA/BPC/249/2020, прието на 16 юни 2020 г.
         
            (4)  Директива 98/8/ЕО на Европейския парламент и на Съвета от 16 февруари 1998 г. относно пускането на пазара на биоциди (ОВ L 123, 24.4.1998 г., стр. 1).
      
      
         
            ПРИЛОЖЕНИЕ
            В приложение I към Регламент (ЕС) № 528/2012 в категория 6 на списъка с активни вещества, посочени в член 25, буква а), се добавя следното вписване:
            
                        ЕО номер
                     
                     
                        Име/група
                     
                     
                        Ограничения
                     
                     
                        Бележка
                     
                  
                        „204-696-9
                     
                     
                        Въглероден диоксид, получен от пропан, бутан или смес от двете чрез изгаряне  (*1)
                        
                     
                     
                         
                     
                     
                        CAS № 124-38-9
                     
                  
               (*1)  Датата на одобрение на въглероден диоксид, получен от пропан, бутан или смес от двете чрез изгаряне, за продуктов тип 19, за целите на член 89, параграф 3, е 1 юли 2022 г.“